b'\n_START_ARTICLE_\nFotograv\xc3\xbc\xc3\xbcr\n_START_SECTION_\nAjalugu\n_START_PARAGRAPH_\nFotomehaaniline reprodutseerimine arenes v\xc3\xa4lja 19. sajandi l\xc3\xb5pus, millega rahuldati \xc3\xbcha kasvavat n\xc3\xb5udlust fotoreprode j\xc3\xa4rele. Esimesed fotograv\xc3\xbc\xc3\xbcri kli\xc5\xa1eed t\xc3\xb6\xc3\xb6tasid 1820-ndate l\xc3\xb5pus v\xc3\xa4lja fotograafiapioneerid William Fox Talbot Inglismaal ja Nic\xc3\xa9phore Ni\xc3\xa9pce Prantsusmaal._NEWLINE_Esimese "valgusega joonistatud" kujutise sai prantslane Nic\xc3\xa9phore Ni\xc3\xa9pce 1826. aastal. Ta kasutas lavendli\xc3\xb5liga kaetud vask- ja tinaplaate. Ni\xc3\xa9pce asetas plaadi objektiiviga varustatud pimekambris (camera obscura) kujutise tekkimise tasapinnale. Selle tulemusel sai Ni\xc3\xa9pce negatiivse reljeefse kujutise, mille kattis tr\xc3\xbckiv\xc3\xa4rviga ja tegi sellest positiivsed pabert\xc3\xb5mmised._NEWLINE_Mitmeid eksperimente tegi ka inglane William Henry Fox Talbot. 19. sajandi keskel t\xc3\xb6\xc3\xb6tas ta v\xc3\xa4lja fotomehaanilise menetluse ja patenteeris selle 1852. aastal nimetusega "fotograv\xc3\xbc\xc3\xbcr" (photographic engraving). _NEWLINE_Talbot avastas, et \xc5\xbeelatiin, mis on muudetud valgustundlikuks kaaliumdikromaadilahusega, muutub valguse k\xc3\xa4es hoidmisel lahustumatuks. S\xc3\xa4\xc3\xa4rase \xc5\xbeelatiiniga kattis Talbot terasplaadi ja asetas siis sellele m\xc3\xb5ne lameda eseme (enamasti puulehe v\xc3\xb5i taime). P\xc3\xa4rast eksponeerimist pesi ta maha valgust mittesaanud ja seega lahustuva \xc5\xbeelatiini ning s\xc3\xb6\xc3\xb6vitas paljastunud metalli sobivate reaktiividega. Saadigi korralik s\xc3\xbcgavtr\xc3\xbckiplaat, millega oli v\xc3\xb5imalik teha hulgaliselt kvaliteetseid t\xc3\xb5mmiseid._NEWLINE_T\xc3\xa4nu oma k\xc3\xb5rgele kvaliteedile oli fotograv\xc3\xbc\xc3\xbcr kasutuses nii originaal v\xc3\xa4ljatr\xc3\xbckkide jaoks kui ka fotode paljundamisel._NEWLINE_Fotograv\xc3\xbc\xc3\xbcri tehnoloogiat arendas edasi t\xc5\xa1ehhi kunstnik Karel Klic. Ta leiutas fotograv\xc3\xbc\xc3\xbcri t\xc3\xa4iustatud meetodi 1879. aastal. Protsess, mis on t\xc3\xa4nap\xc3\xa4evalgi kasutusel, kannab nime Talboti-Kli\xc4\x8di protsess.\n_START_SECTION_\nHilisemad fotograv\xc3\xbc\xc3\xbcri arendajad\n_START_PARAGRAPH_\nMitmed fotograv\xc3\xbc\xc3\xbcri praktiseerijad, nt Peter Henry Emerson, Alvin Langdon Coburn ja Alfred Stieglitz, viisid selle reprodutseerimistehnika 19. sajandi l\xc3\xb5pus k\xc3\xb5rgele tasemele. Alfred Stieglitz j\xc3\xa4tkas p\xc3\xb5hjalikku t\xc3\xb6\xc3\xb6d 20. sajandi alguses seoses oma ajakirjaga Camera Work , mis oli Alvin Langdon Coburni fotograv\xc3\xbc\xc3\xbcridest._NEWLINE_\xc3\x9cks viimaseid suuri raamatuid fotograv\xc3\xbc\xc3\xbcri alal oli Paul Strandsi "Mehhiko fotod" ("Photographs from Mexico", 1940). Kirjastus DaCapo Press andis selle uuesti v\xc3\xa4lja 1967. aastal pealkirjaga "Mehhiko portfoolio" ("The Mexican Portfolio")._NEWLINE_Fotograv\xc3\xbc\xc3\xbcr on tulnud uuesti kasutusse t\xc3\xa4nu Aperture ja Jon Goodmanile, kes \xc3\xb5ppisid seda Euroopas. Fotograv\xc3\xbc\xc3\xbcriga tegeldakse aktiivselt mitmek\xc3\xbcmnes t\xc3\xb6\xc3\xb6toas \xc3\xbcle maailma.\n_START_SECTION_\nTehnoloogia\n_START_PARAGRAPH_\nFotograv\xc3\xbc\xc3\xbcri plaadid l\xc3\xa4bivad mitu eraldiseisvat etappi:_NEWLINE_Filmipositiiv on valmistatud algsest fotograafilisest negatiivist. V\xc3\xa4iksemat negatiivi saab laiendada paberilehele ja seej\xc3\xa4rel t\xc3\xb6\xc3\xb6delda konkreetse tihedusega toonideks._NEWLINE_Pigmenteeritud \xc5\xbeelatiinleht tundlikuks muutmine: leht pannakse 3 minutiks 3,5% kaaliumdikromaadilahusesse ja seej\xc3\xa4rel kuivab leht pleksiklaasi pinnal._NEWLINE_J\xc3\xa4rgmisel p\xc3\xa4eval tuleb panna filmipositiiv tundlikustatud lehele. Seej\xc3\xa4rel hoitakse seda ultraviolettkiirguse all, mis l\xc3\xa4bib positiivi ja ekraani (kui kasutatakse kordam\xc3\xb6\xc3\xb6da). Iga korraga valgus k\xc3\xb5vendab \xc5\xbeelatiini._NEWLINE_\xc5\xbdelatiinkude tuleb kinnitada v\xc3\xb5i "\xc3\xbcle kanda" h\xc3\xa4sti lihvitud vaskplaadile jaheda veekihi all. _NEWLINE_Kuumaveevannis tuleb eemaldada pabertoestus ning pesta maha pehmem, valgustamata \xc5\xbeelatiin. Tahke \xc5\xbeelatiini kiht j\xc3\xa4\xc3\xa4b vaskplaadile._NEWLINE_Vaskplaati s\xc3\xb6\xc3\xb6vitatakse korduvalt raudkloriidi vannis (iga kord lahust lahjendades). Tihedust m\xc3\xb5\xc3\xb5detakse Baume\'i kraadides. Pilt s\xc3\xb6\xc3\xb6vitatakse vaskplaadile raudkloriidiga, luues grav\xc3\xbc\xc3\xbcrplaadi, millel on imepisikesed "augud". Tint koguneb "aukudesse", mida s\xc3\xbcgavam on vagu, seda rohkem on seal tinti._NEWLINE_Viimaseks etapiks on tr\xc3\xbckkida puhastatud plaat.\n_START_SECTION_\nAlternatiiv\n_START_PARAGRAPH_\nEttev\xc3\xb5te Macdermid Autotype, viimane \xc5\xbeelatiinipigmendiga paberi tootja, teatas 2009. aasta augustis tootmise l\xc3\xb5petamisest. Seda paberit on aga vaja traditsioonilise vaskplaadi valmistamiseks. Seega v\xc3\xb5ib fotograv\xc3\xbc\xc3\xbcri protsess asenduda alternatiivsete graveerimistehnoloogiate ja -materjalidega. _NEWLINE_Donald Farnsworthi kunstiseminaril "Magnolia Editions" t\xc3\xb6\xc3\xb6tati v\xc3\xa4lja digitaalne "otse plaadile" fotograv\xc3\xbc\xc3\xbcr, milles ei kasutata \xc5\xbeelatiini. Selle asemel kasutatakse tr\xc3\xbckise tegemiseks ultraviolett-akr\xc3\xbc\xc3\xbclprinterit, mis s\xc3\xb6\xc3\xb6vitab tr\xc3\xbckise vaskplaadile._NEWLINE_Fotograv\xc3\xbc\xc3\xbcr m\xc3\xa4ngib t\xc3\xa4htsat rolli fotograafia arenguloos, seda praktiseeriti kui konkreetset pildi j\xc3\xa4\xc3\xa4dvustamise meetodit._NEWLINE_1878. aastal Karel Kli\xc4\x8di t\xc3\xa4iustatud fotograv\xc3\xbc\xc3\xbcri meetod \xe2\x80\x93 mis on k\xc3\xb5ige t\xc3\xa4psem, \xc3\xb6konoomsem ja ilusam fotograv\xc3\xbc\xc3\xbcri tr\xc3\xbckiviis \xe2\x80\x93 on kasutusel t\xc3\xa4nap\xc3\xa4evani.'